KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2023. június 21-i ülésére)


TÁRGY: 	„RÓNASZÉKI FÜRDŐ - ELŐKÉSZÍTÉSI SZAKASZ” TÁRGYÚ KÖZBESZERZÉSI ELJÁRÁST LEZÁRÓ DÖNTÉS 


Magyarország Kormánya a gazdaság újraindítását célzó egyedi fejlesztési támogatásokról szóló 1448/2021. (VII. 7.) Korm. határozat alapján ”Kiskőrösi fürdő fejlesztésének előkészítése” projekt finanszírozására 510 millió forint támogatást biztosít. A Támogatási Szerződés megkötésére a Kisfaludy 2030 Turisztikai Fejlesztő Nonprofit Zrt-vel (továbbiakban: Támogató) 2022. március 30-án került sor. A Támogató a Támogatói Okirat 2. számú módosításával a támogatás összegét 35.610.100,-Ft-ra csökkentette, ezáltal a projekt keretében eddig felmerült költségek elszámolhatók, azonban az elszámolhatóság feltétele a tervező beszerzésére irányuló feltételes közbeszerzési eljárás lefolytatása. 
A projekt sikeres megvalósításához szükséges tervezési szolgáltatás becsült értéke (indikatív árajánlatok alapján) nettó 367 300 000 Ft. A tervezési szolgáltatás megrendelésére, a közbeszerzésekről szóló 2015. évi CXLIII. törvény (a továbbiakban: Kbt.) Második Rész 81. § (1) bekezdés szerint, uniós eljárásrendben, nyílt közbeszerzési eljárás keretében lehetséges.
Képviselő-testület a 5/2023. sz. Képviselő-testületi határozattal döntött az eljárás megindításáról. A „Rónaszéki Fürdő - előkészítési szakasz” tárgyú közbeszerzési eljárás (Eljárás EKR azonosítója EKR000512642023) a 2023. május 05-én feladott 7972/2023 azonosítószámú hirdetménnyel megindításra került. 
Az ajánlattételi határidőn belül 2 db ajánlat érkezett.
	Ajánlattevő neve:
	ARKER Stúdió Építésziroda Tervező és Tanácsadó Kft.
	TSPC Mérnökiroda Korlátolt Felelősségű Társaság

	Székhelye:
	7400 Kaposvár Dózsa György Utca 21.
	9022 Győr Dunakapu Tér 7

	Nettó ajánlati ár (Ft):
	345 678 900
	359 000 000



A bíráló bizottság a 2023. június 06-án tartott bíráló bizottsági ülésen megállapította, hogy az ARKER Stúdió Építésziroda Tervező és Tanácsadó Kft. ajánlattevő ajánlatát érvényes, tekintettel arra, hogy az ajánlat mindenben megfelel a felhívásnak, a közbeszerzési dokumentumoknak és a vonatkozó jogszabályi rendelkezéseknek.
Figyelemmel a Kbt. 81. § (5) bekezdésére a TSPC Technical Supervision and Planning Consulting Hungary Kft. és TSPC Mérnökiroda Kft. közös ajánlattevők ajánlatát a bírálat során figyelmen kívül hagyta Ajánlatkérő, tekintettel arra, hogy Ajánlatkérő a felhívásban előírta, hogy a Kbt. 81. § (5) bekezdése szerint csak a legjobb ár-érték arányú ajánlatot bírálja el.
Az ARKER Stúdió Építésziroda Tervező és Tanácsadó Kft. ajánlattevőt az eljárás nyerteseként hirdettük ki, tekintettel arra, hogy ajánlata érvényes és a legjobb ár-érték arányú. Ajánlattevő ajánlati ára: nettó 345.678.900, - Ft.

A feltétellel hatályba lépő tervezési szerződést az ARKER Stúdió Építésziroda Tervező és Tanácsadó Kft. ajánlattevővel javasoljuk megkötni. 
A szerződés megkötése és hatályba lépése vonatkozásában előírt szerződéses rendelkezés:
Ajánlatkérő a Kbt. 53. § (6) bekezdés alapján feltételes közbeszerzési eljárást indított, a közbeszerzési eljárás eredményeképpen megkötendő tervezési szerződés 9.12. pontja szerint: „Felek a Szerződés hatálybalépését feltételhez kötik: A Szerződés hatálybalépésének feltétele, hogy a támogatásra irányuló igény az igényelt összegben elfogadásra, míg a Támogatói Okirat kiállításra kerül. Ennek tényéről Megrendelő haladéktalanul, de legkésőbb tudomásra jutásától számított három munkanapon belül a Kivitelezőt írásban tájékoztatja azzal, hogy a tájékoztatás napját követő 5. munkanap a megkötött Szerződés hatályba lépése napjának minősül. Amennyiben a szerződés megkötését követőn 12 hónapon belül a Szerződés nem lép hatályba, a Szerződés egyéb jogcselekmények nélkül megszűnik.”
Kiskőrös Város Önkormányzata közbeszerzési szabályzata 6.2.5.1. és 6.2.5.2. pontjai alapján a kivételi körbe nem tartozó esetekben, a Kbt.  II. része szerinti közbeszerzések esetén a Képviselő- testület feladata a közbeszerzési eljárások szabályszerű lefolytatása érdekében ellenőrzések elrendelése, az eljárás megindítása, a szabálytalan, vagy a közbeszerzési eljárás tisztaságát sértő esetek kivizsgálása, a szükséges intézkedések megtétele. Illetve a Bíráló Bizottság szakvéleménye alapján a kivételi körbe nem tartozó esetekben, a Kbt. II. része szerinti közbeszerzési eljárásokat lezáró döntések meghozatala. Eljárást lezáró döntés meghozatala esetén –amennyiben testület dönt - név szerinti szavazást kell alkalmazni.

A fenti tárgyú közbeszerzési eljárás lezárásáról való döntés a Képviselő-testület hatáskörébe tartozik, amely jelen előterjesztés tárgyát képezi. A dokumentumok nagy terjedelme miatt azok megtekintésére a Stratégiai- és Városüzemeltetési Osztály pályázati irodájában van lehetőség.
Javaslom, hogy a Képviselő-testület az előterjesztésben összefoglaltak alapján a határozat-tervezetben foglaltak szerint döntsön.
A sürgősséggel történő benyújtás indoka, hogy a közbeszerzési eljárást a hatályos támogatási szerződés alapján 2023. július 31. napjáig be kell fejezni, azonban a „döntés az eljárás eredményéről” című, a határozat-tervezet mellékletét képező dokumentumot a közbeszerzési szakértő 2023. június 16. napján küldte meg.


Kiskőrös, 2023. június 19.


Domonyi László s.k.,
polgármester




HATÁROZAT-TERVEZET


Kiskőrös Város Képviselő-testülete 

1. a Kiskőrös Város Önkormányzata, mint Ajánlatkérő által indított „Rónaszéki Fürdő - előkészítési szakasz” (EKR azonosító: EKR000512642023) tárgyú eljárást eredményesnek, az eljárás nyertesének az ARKER Stúdió Építésziroda Tervező és Tanácsadó Kft-t nyilvánítja.

2. a határozat mellékletét képező – döntés az eljárás eredményéről című dokumentum aláírásával - felkéri az eljárás felelős akkreditált közbeszerzési szaktanácsadóját a fentieknek megfelelő tartalmú összegezés megküldésére.

3. felhatalmazza a Polgármestert, hogy a közbeszerzésekről szóló 2015. évi CXLIII. törvény és Kiskőrös Város Önkormányzata Közbeszerzési Szabályzata alapján az eljárást lezárja és a szükséges intézkedéseket megtegye.

4. felhatalmazza a Polgármestert, az eljárással kapcsolatosan valamennyi dokumentum, szerződés aláírására.


Felelős:	polgármester
Határidő: 	azonnal
 
